C 35/10

ET

Komisjoni teatis vastavalt ühelt poolt Ghana ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepingu protokolli nr 1 artikli 7 lõike 3 punktile b

Kumulatsioon Euroopa Liidu ja teiste Lääne-Aafrika riikide, teiste AKV riikide ning Euroopa Liidu ülemeremaade ja -territooriumidega, nagu on sätestatud Ghana-ELi vahepealse majanduspartnerluslepingu protokolli nr 1 artikli 7 lõigetes 1 ja 2

(2022/C 35/02)

Ghana – Euroopa Liidu (edaspidi „liit“) (1), vahelise vahepealse majanduspartnerluslepingu (edaspidi „majanduspartnerlusleping“) protokolli nr 1 artikli 7 lõike 1 kohaselt võimaldatakse liidu eksportijatel käsitada materjale, mis on pärit

— teistest Lääne-Aafrika riikidest, (2) kellel on tollimaksu- ja kvoodivaba juurdepääs Euroopa Liidu turule;

— teistest majanduspartnerluslepingut vähemalt ajutiselt kohaldanud Aafrika, Kariibi mere ja Vaikse ookeani piirkonna (edaspidi „AKV“) riikidest või

— liidu ülemeremaadest ja -territooriumidelt (edaspidi „ÜMTd“),

liidust pärit materjalidena, kui neid kasutatakse liidus toodetud ja majanduspartnerluslepingu raames artikli 7 muude tingimuste kohaselt Ghanasse eksporditavas tootes.

Protokolli nr 1 artikli 7 lõikega 2 võimaldatakse liidu eksportijatel käsitada teistes majanduspartnerluslepingut vähemalt ajutiselt kohaldanud AKV riikides ning ülemeremaades ja -territooriumidel tehtavat tööd ja töötlust kui liidus toodetud ja majanduspartnerluslepingu raames artikli 7 muude tingimuste kohaselt Ghanasse eksporditava toote suhtes liidu territooriumil toimunut.

Liidul on lepingud või kokkulepped halduskoostööks majanduspartnerluslepinguid kohaldavate AKV riikide, ÜMTde ja ELi üldiste tariifsete soodustuste kava kasutavate Lääne-Aafrika riikidega, kes täidavad vajalikke nõudeid. Euroopa Komisjon on Ghanale esitanud selliste lepingute või kokkulepete üksikasjad. Seega on liit täitnud protokolli nr 1 artikli 7 lõikes 3 osutatud haldusnõuded.

Seepärast võib protokolli nr 1 artikliga 7 ette nähtud kumulatsiooni liidus kohaldada alates 1. veebruarist 2022 järgmiselt.

Protokolli nr 1 artikli 7 lõikega 2 ette nähtud kumulatsiooni võib kohaldada järgmiste riikide suhtes:

— AKV majanduspartnerluslepingu riigid: — CARIFORUM: Antigua ja Barbuda, Bahama Ühendus, Barbados, Belize, Dominica Ühendus, Dominikaani Vabariik, Grenada, Guyana Vabariik, Jamaika, Saint Kitts ja Nevis, Saint Lucia, Saint Vincent ja Grenadiinid, Suriname Vabariik ning Trinidadi ja Tobago Vabariik; — Kesk-Aafrika piirkond: Kameruni Vabariik; — Ida- ja Lõuna-Aafrika piirkond: Komoori Liit, Madagaskari Vabariik, Mauritiuse Vabariik, Seišelli Vabariik ja Zimbabwe Vabariik; — Lõuna-Aafrika Arenguühendus: Botswana Vabariik, eSwatini Kuningriik, Lesotho Kuningriik, Mosambiigi Vabariik, Namiibia Vabariik ja Lõuna-Aafrika Vabariik; — Vaikse ookeani piirkond: Paapua Uus-Guinea Iseseisvusriik, Fidži Vabariik, Samoa ja Saalomoni Saared; — Lääne-Aafrika piirkond: Côte d’Ivoire;

— ÜMTd: — Gröönimaa, Uus-Kaledoonia ja sõltkonnad, Prantsuse Polüneesia, Prantsuse Antarktilised ja Lõunaalad, Wallis ja Futuna, Saint Barthélemy, Saint-Pierre ja Miquelon, Aruba, Bonaire, Curaçao, Saba, Sint Eustasius ning Sint Maarten.

Protokolli nr 1 artikli 7 lõikega 1 ette nähtud päritolu kumulatsiooni võib lisaks kohaldada järgmiste riikide suhtes:

— Lääne-Aafrika piirkond (üldiste tariifsete soodustuste kava kasutavad riigid): Benin, Burkina Faso, Cabo Verde, Gambia, Guinea Vabariik, Guinea-Bissau, Libeeria, Mali, Mauritaania, Niger, Nigeeria, Senegal, Sierra Leone ja Togo.

Käesolev teatis avaldatakse Ghana – ELi vahelise vahepealse majanduspartnerluslepingu protokolli nr 1 artikli 7 lõike 3 punkti b kohaselt.

(1) Ühelt poolt Ghana ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepinguga moodustatud majanduspartnerluslepingu komitee 20. augusti 2020. aasta otsus nr 1/2020, millega võetakse vastu mõiste „päritolustaatusega tooted“ määratlust ja halduskoostöö viise käsitlev protokoll nr 1 (ELT L 350, 21.10.2020, lk 1).

(2) Benin, Burkina Faso, Cabo Verde, Côte d’Ivoire, Gambia, Guinea, Guinea-Bissau, Libeeria, Mali, Mauritaania, Niger, Nigeeria, Senegal, Sierra Leone ja Togo.